stanford-oval/wikipedia huggingface dataset:
เทศบาลเมืองลพบุรี

สำหรับความหมายอื่นของ "ลพบุรี" ดูที่ ลพบุรี (แก้ความกำกวม)
| เทศบาลเมืองลพบุรี |
| --- | --- |
เทศบาลเมือง
จากซ้ายไปขวา บนลงล่าง:  เมืองลพบุรีบริเวณหน้าศาลพระกาฬ  พระปรางค์สามยอด  ปรางค์วัดพระศรีรัตนมหาธาตุ  วัดนครโกษา  พระนารายณ์ราชนิเวศน์ 
   ตรา
ทม.ลพบุรีที่ตั้งของเทศบาลเมืองลพบุรีแสดงแผนที่จังหวัดลพบุรีทม.ลพบุรีทม.ลพบุรี (ประเทศไทย)แสดงแผนที่ประเทศไทย
พิกัด: 14°48′0″N 100°37′37″E﻿ / ﻿14.80000°N 100.62694°E﻿ / 14.80000; 100.62694
ประเทศ:  ไทย
จังหวัด: ลพบุรี
อำเภอ: เมืองลพบุรี
จัดตั้ง:    •  สุขาภิบาลเมืองลพบุรี   •  10 ธันวาคม พ.ศ. 2478 (ทม.ลพบุรี) 
การปกครอง
 • นายกเทศมนตรี: จำเริญ สละชีพ
พื้นที่
 • ทั้งหมด: 6.85 ตร.กม. (2.64 ตร.ไมล์)
ประชากร (2562)
 • ทั้งหมด: 22,299 คน
 • ความหนาแน่น: 3,255.32 คน/ตร.กม. (8,431.2 คน/ตร.ไมล์)
รหัส อปท.: 04160102
ที่อยู่ สำนักงาน: สำนักงานเทศบาลเมืองลพบุรี ถนนนารายณ์มหาราช ตำบลทะเลชุบศร อำเภอเมืองลพบุรี จังหวัดลพบุรี 15000
โทรศัพท์: 0 3641 1047
โทรสาร: 0 3641 2400
 ส่วนหนึ่งของสารานุกรมประเทศไทย
เทศบาลเมืองลพบุรี เป็นเทศบาลเมืองแห่งหนึ่งในอำเภอเมืองลพบุรี จังหวัดลพบุรี เป็นองค์กรปกครองส่วนท้องถิ่นที่ตั้งศาลากลางจังหวัดลพบุรี มีพื้นที่ 6.85 ตารางกิโลเมตร ครอบคลุมพื้นที่ตำบลท่าหินทั้งตำบล และบางส่วนของตำบลทะเลชุบศร มีประชากรในปี พ.ศ. 2562 จำนวน 22,299 คน
เทศบาลเมืองลพบุรีมีโบราณสถานอยู่มาก เป็นศูนย์กลางของธุรกิจขนาดย่อม และเป็นศูนย์กลางด้านการศึกษา รายล้อมด้วยเขตทหาร ทว่าการพัฒนาเมืองขาดการวางแผนที่ดีด้านโครงสร้างและปัจจัยพื้นฐาน ทำให้การเติบโตของเมืองขาดแนวทางที่เหมาะสม ทั้ง ๆ มีศักยภาพสูงในการพัฒนาด้านการท่องเที่ยวในระดับภาค
ที่ตั้งและอาณาเขต

เทศบาลเมืองลพบุรีตั้งอยู่ในอำเภอเมืองลพบุรี จังหวัดลพบุรี ทางฝั่งซ้ายของแม่น้ำลพบุรี มีพื้นที่ในความรับผิดชอบประกอบด้วยพื้นที่ตำบลท่าหินและบางส่วนของตำบลทะเลชุบศร มีพื้นที่ 6.85 ตารางกิโลเมตร หรือ 4,281 ไร่ มีอาณาเขตติดต่อกับองค์กรปกครองส่วนท้องถิ่นข้างเคียงดังต่อไปนี้
ทิศเหนือ ติดต่อกับองค์การบริหารส่วนตำบลทะเลชุบศร อำเภอเมืองลพบุรี
ทิศใต้ ติดต่อกับเทศบาลตำบลป่าตาล และองค์การบริหารส่วนตำบลโพธิ์เก้าต้น อำเภอเมืองลพบุรี
ทิศตะวันออก ติดต่อกับเทศบาลเมืองเขาสามยอด และเทศบาลตำบลป่าตาล อำเภอเมืองลพบุรี
ทิศตะวันตก ติดต่อกับองค์การบริหารส่วนตำบลพรหมมาสตร์ อำเภอเมืองลพบุรี
ประวัติ

เดิมเทศบาลเมืองลพบุรีมีฐานะเป็นสุขาภิบาลเมืองลพบุรี ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทรมีพระราชกฤษฎีกายกฐานะเป็นเทศบาลเมืองลพบุรี เมื่อวันที่ 10 ธันวาคม พ.ศ. 2478 มีพื้นที่ 0.90 ตารางกิโลเมตร หรือ 504 ไร่ เฉพาะตำบลท่าหินและแถบด้านใต้ของวัดมณีชลขัณฑ์ ต่อมามีพระราชกฤษฎีกาเปลี่ยนแปลงเขตเทศบาลเมืองลพบุรี ขยายพื้นที่ครอบคลุมเขตตำบลทะเลชุบศร ตำบลท่าแค ตำบลโคกกะเทียม ตำบลเขาพระงาม ตำบลเขาสามยอด ตำบลท่าศาลา และตำบลป่าตาล เมื่อวันที่ 20 มิถุนายน พ.ศ. 2487 ถือเป็นพื้นที่กว้างใหญ่ เต็มไปด้วยทุ่งนา ป่า และเขา
ในรัชสมัยพระบาทสมเด็จพระมหาภูมิพลอดุลยเดชมหาราช บรมนาถบพิตรมีพระราชกฤษฎีกาเปลี่ยนแปลงเขตเทศบาลเมืองลพบุรีอีกครั้งเมื่อวันที่ 1 มิถุนายน พ.ศ. 2497 โดยลดขนาดพื้นที่ของเขตเทศบาล คงเหลือเพียงตำบลท่าหินและบางส่วนของตำบลทะเลชุบศร (ตั้งแต่ทิศตะวันออกของทางรถไฟสายเหนือจนถึงวงเวียนเทพสตรี อันเป็นที่ตั้งของศาลากลางจังหวัดลพบุรี) โดยให้เหตุผลว่าเดิมมีพื้นที่ครอบคลุมหลายตำบล ไม่สามารถปกครองดูแล ทะนุบำรุงได้ทั่วถึงจึงปรับปรุงเขตเทศบาลเสียใหม่ ทำให้เทศบาลเมืองลพบุรีในปัจจุบันมีพื้นที่ 6.85 ตารางกิโลเมตร
ชุมชน

ชุมชนในเขตเทศบาลเมืองลพบุรีมีทั้งหมด 20 ชุมชน ดังต่อไปนี้
| --- | --- |
 ชุมชนนเรศวร  ชุมชนศรีสุริโยทัย  ชุมชนราชมนู  ชุมชนสระมโนราห์  ชุมชนบ้านป้อม  ชุมชนวัดเชิงท่า  ชุมชนร่วมน้ำใจ 1  ชุมชนร่วมน้ำใจ 2  ชุมชนตลาดล่าง  ชุมชนวัดคลองสายบัว:  ชุมชนอุตุนิยมวิทยา  ชุมชนไปรษณีย์  ชุมชนรามเดโช  ชุมชนนครโกษา  ชุมชนสีหราชเดโชชัย  ชุมชนทะเลน้อย  ชุมชนอู่รถรางเก่า  ชุมชนสันเปาโล  ชุมชนประตูผี  ชุมชนศรีปราชญ์
โครงสร้างพื้นฐาน > การศึกษา

| --- | --- |
 สถาบันอุดมศึกษา มหาวิทยาลัยราชภัฏเทพสตรี สถาบันอาชีวศึกษา วิทยาลัยเทคนิคลพบุรี  โรงเรียนโปลีเทคนิคลพบุรี  วิทยาลัยเทคโนโลยีลพบุรี โรงเรียนของรัฐบาล โรงเรียนอนุบาลลพบุรี  โรงเรียนพิบูลวิทยาลัย  โรงเรียนเมืองใหม่ (ชลอราษฎร์รังสฤษฏ์):  โรงเรียนเอกชน โรงเรียนวรพิทยา  โรงเรียนบรรจงรัตน์  โรงเรียนวินิตศึกษา ในพระราชูปถัมภ์ฯ  โรงเรียนสาธิตมหาวิทยาลัยราชภัฏเทพสตรี  โรงเรียนกองทัพบกอุปถัมภ์ค่ายนารายณ์ศึกษา โรงเรียนในสังกัดเทศบาล โรงเรียนเทศบาล 1 ระบบสาธิตเทศบาลเมืองลพบุรี (เดิม โรงเรียนเทศบาล 1 บ้านท่าหิน)  โรงเรียนเทศบาล 2 ระบบสาธิตเทศบาลเมืองลพบุรี (เดิม โรงเรียนเทศบาล 2 วัดกวิศราราม)  โรงเรียนเทศบาล 3 ระบบสาธิตเทศบาลเมืองลพบุรี (เดิม โรงเรียนเทศบาล 3 วัดคลองสายบัว)  โรงเรียนเทศบาล 5 ระบบสาธิตเทศบาลเมืองลพบุรี
โครงสร้างพื้นฐาน > สาธารณสุข

เทศบาลเมืองลพบุรีมีสถานบริการด้านสาธารณสุข 3 แห่ง
โครงสร้างพื้นฐาน > ศาสนสถาน

| --- | --- |
 ศาสนาพุทธ วัดกวิศรารามราชวรวิหาร  วัดเสาธงทอง  วัดคลองสายบัว  วัดชีป่าสิตาราม  วัดเชิงท่า ศาสนาคริสต์ คริสตจักรคริสเตียนสัมพันธ์ลพบุรี  คริสตจักรสัมพันธ์ธารพระพรลพบุรี  คริสตจักรความหวังลพบุรี  ศาสนจักรของพระเยซูคริสต์แห่งวิสุทธิชนยุคสุดท้ายลพบุรี:  ศาสนาอิสลาม มัสยิดนูรู้สมุสลิมีน อื่น ๆ ศาลพระกาฬ  ศาลลูกศร  ศาลเจ้าพ่อหลักเมือง
โครงสร้างพื้นฐาน > การขนส่ง > ทางถนน

ถนนสายสำคัญในตัวเมืองลพบุรีมีดังนี้
| --- | --- |
 ถนนนารายณ์มหาราช (ทางหลวงหมายเลข 311)  ถนนปรางค์สามยอด (ส่วนหนึ่งของทางหลวงหมายเลข 311)  ถนนนเรศวร (ทางหลวงหมายเลข 3016)  ถนนฝรั่งเศส  ถนนราชมนู  ถนนราชดำเนิน  ถนนประตูชัย  ถนนพระปิยะ  ถนนบนเมือง  ถนนวิชาเยนทร์  ถนนศรีปราชญ์  ถนนพระศรีมโหศถ  ถนนพระยากำจัด  ถนนเพทราชา:  ถนนกาญจนาคม  ถนนสรศักดิ์  ถนนพิชัยดาบหัก  ถนนโกษาปาน  ถนนสีหราชเดโชชัย  ถนนสราญรมย์  ถนนสีดา  ถนนพระยาอนุชิต  ถนนชนะสงคราม  ถนนโกษาเหล็ก  ถนนรามเดโช  ถนนพระโหราธิบดี  ถนนพระราม
โครงสร้างพื้นฐาน > การขนส่ง > ทางราง

การคมนาคมทางรถไฟ ปัจจุบันมีรถไฟสายกรุงเทพ–เชียงใหม่ โดยผ่านจังหวัดปทุมธานี จังหวัดพระนครศรีอยุธยา จังหวัดสระบุรี จนถึงจังหวัดลพบุรี เปิดการเดินรถ โดยมีสถานีรถไฟหลักคือสถานีรถไฟลพบุรี
ในอดีตลพบุรีเคยเปิดให้บริการรถรางสายท่าโพธิ์–เอราวัณ แล้วยุติการเดินรถเมื่อวันที่ 1 ธันวาคม พ.ศ. 2505
เอเจ สไตลส์ และโอมอส

| AJ Styles and Omos> ทีม |
| --- | --- |
สมาชิก: AJ Styles Omos
ฉายา: AJ Styles and Omos
ส่วนสูง: Styles: 5 ฟุต 11 นิ้ว (1.80 เมตร)  Omos: 7 ฟุต 3 นิ้ว (2.21 เมตร)
น้ำหนัก รวม: 618 lb (280 kg)
เปิดตัว: October 19, 2020
แตกกลุ่ม: December 20, 2021
ช่วงที่ ปรากฏตัว: 2020–2021
เอเจ สไตส์ และโอมอส (AJ Styles และ Omos) เป็นแท็กทีมมวยปล้ำอาชีพใน WWE เคยเป็นแชมป์รอว์แท็กทีม WWE ในเดือนตุลาคม 2020 Omos เปิดตัวในฐานะ "ยักษ์ใหญ่ส่วนตัว" ของ Styles และช่วยเหลือเขาในทุกการแข่งขัน ในศึก WrestleMania 37 เดือนเมษายน 2021 Styles และ Omos สามารถคว้าแชมป์ Raw Tag Team และครองเป็นเวลา 133 วันก่อนจะแพ้ใน SummerSlam ในเดือนสิงหาคมของปีนั้น
แชมป์และรางวัล

WWE
WWE Raw Tag Team Championship (1 time)
Thirty-second Triple Crown Champion – Styles
Fifteenth Grand Slam Champion (under current format; Twenty-second overall) – Styles
The Rock's 25th Anniversary 25-Man Battle Royal – Omos
แหล่งข้อมูลอื่น

AJ Styles & Omos Profile at Cagematch.net
AJ Styles ที่ WWE.com
Omos ที่ WWE.com
| ด ค กรายชื่อแชมป์แท็กทีม WWE |
| --- | --- |
ยุค2010:  ฮีธ สเลเตอร์ และ ไรโน  เดอะไวแอ็ตต์แฟมิลี (เบรย์ ไวแอ็ตต์, ลู้ก ฮาร์เปอร์ และ แรนดี ออร์ตัน)  อเมริกันอัลฟา (แชด เกเบิล และ เจสัน จอร์แดน)  ดิอูโซส์ (จิมมี อูโซ และ เจย์ อูโซ)  เดอะนิวเดย์ (บิ๊กอี, โคฟี คิงส์ตัน และ เซเวียร์ วูดส์)  เดอะ บลัดเจียน บรอเธอส์ (ลู้ก ฮาร์เปอร์ และ เอริก โรแวน)  เดอะบาร์ (ซีซาโร และ เชมัส)  เดอะมิซ และ เชน แม็กแมน  ฮาร์ดี บอยซ์ (แมต ฮาร์ดี และ เจฟฟ์ ฮาร์ดี)  แดเนียล ไบรอัน และ เอริก โรแวน  เดอะรีไววัล (สกอตต์ ดอว์สัน และ แดช ไวล์เดอร์) 
ยุค2020:  จอห์น มอร์ริสัน และ เดอะมิซ  ซีซาโร และ ชินซูเกะ นากามูระ  เดอะนิวเดย์ (โคฟี คิงส์ตัน และ เซเวียร์ วูดส์)  เดอะสตรีตพรอฟิตส์ (แองเจโล ดอว์กินส์ และ มอนเทซ ฟอร์ด)  ดอล์ฟ ซิกก์เลอร์ และ บ็อบบี รู้ด  ดอมินิก มิสเตริโอ และ เรย์ มิสเตริโอ  เควิน โอเวนส์ และ แซมี เซย์น  เดอะ จัดจ์เมนท์ เดย์ (ฟิน บาเลอร์ และ แดเมียน พรีสต์)  โคดี โรดส์ และ เจย์ อูโซ  เอ-ทาวน์ ดาวน์ อันเดอร์ (ออสติน เธียรี และ เกรย์สัน วอลเลอร์)  ดีไอวาย (จอห์นนี การ์กาโน และ ทอมมาโซ แชมปา)  เดอะบลัดไลน์ (เจคอบ ฟาตู, ทามะ ท็องกา และ ท็องกา โลอา) (ปัจจุบัน)
แนวร่วมสังคมนิยม (สิงคโปร์)

แนวร่วมสังคมนิยม (Socialist Front) เป็นพรรคการเมืองในสิงคโปร์ ก่อตั้งเมื่อ พ.ศ.2553 โดยอดีตสมาชิกพรรคปฏิรูป และพรรคแรงงาน มีจุดประสงค์ในการจัดตั้งรัฐสังคมนิยมในสังคมนิยมในสิงคโปร์ พรรคนี้เป็นคนละพรรคกับแนวร่วมสังคมนิยมที่เป็นพรรคการเมืองระหว่างพ.ศ. 2504 – 2531
ประวัติ

แนวร่วมสังคมนิยมตั้งขึ้นใน พ.ศ. 2553 โดยเจีย ตีลิก ทนายความที่ลงสมัครรับเลือกตั้ง พ.ศ. 2549 ในนามพรรคแรงงาน เจีย ตีลิกเป็นเลขาธิการทั่วไป ส่วนอึง เต็กเซือง เป็นหัวหน้าพรรค แนวคิดของพรรคเน้นเสรีภาพ และสิทธิของชาวสิงคโปร์ ต้องการจัดตั้งรัฐบาลสังคมนิยมในสิงคโปร์ ต้องการให้ชาวสิงคโปร์มีส่วนร่วมในทางการเมือง
แยกการเรือน

| --- | --- |
ชื่ออักษรไทย: การเรือน
ชื่ออักษรโรมัน: Kan Ruean
รหัสทางแยก: N383	(ESRI), 014 (กทม.)
ที่ตั้ง: แขวงดุสิต เขตดุสิต กรุงเทพมหานคร
ทิศทางการจราจร
↑: ถนนนครราชสีมา » แยกอู่ทองนอก
→: ถนนราชวิถี » แยกซังฮี้
↓: ถนนนครราชสีมา » แยกสวนรื่นฤดี
←: ถนนราชวิถี » แยกพิชัย-ราชวิถี (ประตูประสาทเทวฤทธิ์)
แยกการเรือน เป็นสี่แยกแห่งหนึ่งที่เป็นทางตัดกันของถนนราชวิถี และถนนนครราชสีมา ในพื้นที่แขวงดุสิต เขตดุสิต กรุงเทพมหานคร
โดยชื่อ "การเรือน" นั้นมาจากชื่อของโรงเรียนการเรือนพระนคร โรงเรียนสำหรับฝึกหัดสตรีให้มีความเป็นแม่บ้าน แม่เรือน ที่ดำริจัดตั้งโดย เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ที่ตั้งอยู่ในบริเวณนี้ ซึ่งต่อมาได้กลายมาเป็นวิทยาลัยครูสวนดุสิต, มหาวิทยาลัยราชภัฏสวนดุสิต และมหาวิทยาลัยสวนดุสิต ในปัจจุบัน
และเพื่อเป็นการรำลึกถึงประวัติศาสตร์ และสถานที่สำคัญในอดีต กรุงเทพมหานครจึงได้นำชื่อโรงเรียนการเรือนพระนคร มาตั้งเป็นชื่อของสี่แยกแห่งนี้อย่างเป็นทางการ
ด้วยความที่เป็นสี่แยกที่อยู่ใกล้กับสถานที่สำคัญทางการเมือง คือ อาคารรัฐสภา (เดิม) ทำให้แยกการเรือนได้กลายเป็นสถานที่ชุมนุมทางการเมืองหลายต่อหลายครั้ง โดยเฉพาะในช่วงปี พ.ศ. 2555 และ พ.ศ. 2556–57 เป็นต้น
สถานที่ใกล้เคียง

มหาวิทยาลัยสวนดุสิต
สมาคมหนังสือพิมพ์แห่งประเทศไทยในพระบรมราชูปภัมถ์และพิพิธภัณฑ์หนังสือพิมพ์ไทย
พระที่นั่งวิมานเมฆ
แยกขัตติยานี

| --- | --- |
ชื่ออักษรไทย: ขัตติยานี
ชื่ออักษรโรมัน: Khattiyani
รหัสทางแยก: N381 (ESRI), 062 (กทม.)
ที่ตั้ง: แขวงดุสิต เขตดุสิต กรุงเทพมหานคร
ทิศทางการจราจร
↑: ถนนพิชัย » แยกพิชัย-ราชวิถี (ประตูประสาทเทวฤทธิ์)
→: ถนนสุโขทัย » แยกสวนรื่นฤดี
↓: ถนนพิชัย » แยกพิชัย
←: ถนนสุโขทัย » แยกสุโขทัย
แยกขัตติยานี เป็นสี่แยกที่ตัดกันระหว่างถนนสุโขทัยกับถนนพิชัย ในพื้นที่แขวงดุสิต เขตดุสิต กรุงเทพมหานคร
โดยชื่อ "ขัตติยานี" นั้นมาจากชื่อโรงเรียนสำหรับเด็กหญิงที่เคยตั้งอยู่ในบริเวณนี้ในอดีต ด้วยพระเจ้าบรมวงศ์เธอ พระองค์เจ้าอัพภันตรีปชา พระเจ้าลูกเธอในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดาแส ทรงมีความสนพระทัยด้านการศึกษา จึงมีดำริจัดสร้างโรงเรียนสำหรับเด็กหญิงด้วยทุนทรัพย์ส่วนพระองค์เอง เมื่อครั้งทรงเสด็จออกจากวังสวนสุนันทา มาสร้างพระตำหนักใหม่ คือ ตำหนักพระองค์เจ้าอัพภันตรีปชาและพระองค์เจ้าทิพยาลังการ และจัดตั้งเป็นโรงเรียนชื่อว่า "โรงเรียนอัพภันตรีผดุง" ต่อมาพระองค์ได้ทรงสละพระตำหนักโดยยกให้เป็นสถานศึกษาอย่างเต็มตัว โดยยกให้อยู่ในความดูแลของกระทรวงธรรมการ และเปลี่ยนชื่อใหม่เป็น "โรงเรียนขัตติยานีผดุง" อันมีความหมายว่า "โรงเรียนที่ขัตติยานีเป็นผู้ดูแลรักษา" โรงเรียนแห่งนี้ได้ปิดกิจการลง ภายหลังการสิ้นพระชนม์ของพระองค์เมื่อวันที่ 18 กุมภาพันธ์ พ.ศ. 2477 สิริพระชนมายุได้ 45 พรรษา
กรุงเทพมหานครจึงได้นำคำว่า "ขัตติยานี" มาใช้เป็นชื่ออย่างเป็นทางการของสี่แยกดังกล่าว เพื่อให้อนุชนรุ่นหลังได้น้อมรำลึกถึง
และเนื่องด้วยแยกขัตติยานี ตั้งอยู่ใกล้กับสถานที่สำคัญทางการเมือง คือ อาคารรัฐสภา (เดิม) บนฝั่งถนนอู่ทองใน ทำให้ได้เป็นสถานที่ ๆ ใช้สำหรับการชุมนุมทางการเมืองหลายครั้ง โดยเฉพาะช่วง พ.ศ. 2556–57 และก่อนหน้านั้นในปี พ.ศ. 2555 เช่นเดียวกับแยกการเรือนที่อยู่ใกล้เคียง
สถานที่ใกล้เคียง

พรรคชาติไทยพัฒนา (เดิม คือ ตำหนักพระองค์เจ้าอัพภันตรีปชาและพระองค์เจ้าทิพยาลังการ)
วังศุโขทัย
โรงเรียนวชิราวุธวิทยาลัย
วิทยาลัยเทคโนโลยีพณิชยการสุโขทัย
สำนักงานเขตดุสิต
แขวงทวีวัฒนา

| แขวงทวีวัฒนา |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Thawi Watthana
ตลาดธนบุรี
แผนที่เขตทวีวัฒนา เน้นแขวงทวีวัฒนา
ประเทศ:  ไทย
เขตปกครองพิเศษ: กรุงเทพมหานคร
เขต: ทวีวัฒนา
พื้นที่
 • ทั้งหมด: 21.521 ตร.กม. (8.309 ตร.ไมล์)
ประชากร (2566)
 • ทั้งหมด: 23,801 คน
 • ความหนาแน่น: 1,105.94 คน/ตร.กม. (2,864.4 คน/ตร.ไมล์)
รหัสไปรษณีย์: 10170
รหัสภูมิศาสตร์: 104801
 ส่วนหนึ่งของสารานุกรมประเทศไทย
ทวีวัฒนา เป็นหนึ่งในสองแขวงของเขตทวีวัฒนา กรุงเทพมหานคร สภาพทั่วไปเป็นเขตเกษตรกรรมผสมผสานเขตที่อยู่อาศัย ผังเมืองรวมกรุงเทพมหานคร พ.ศ. 2556 ได้กำหนดให้ท้องที่แขวงนี้เป็นพื้นที่สีเขียว (ที่ดินประเภทชนบทและเกษตรกรรม) และพื้นที่สีขาวทแยงเขียว (ที่ดินประเภทอนุรักษ์ชนบทและเกษตรกรรม)
ที่ตั้งและอาณาเขต

แขวงทวีวัฒนาตั้งอยู่ทางทิศตะวันตกของกรุงเทพมหานคร ครอบคลุมพื้นที่ด้านใต้ของเขตทวีวัฒนา มีอาณาเขตติดต่อกับเขตการปกครองข้างเคียงดังนี้
ทิศเหนือ ติตต่อกับแขวงศาลาธรรมสพน์ มีคลองบางกระทึก คลองทวีวัฒนา คลองศรีศุภผล (คลองสวัสดิ์โภชนา) คลองขุด (คลองซอย) และคลองบางพรมเป็นเส้นแบ่งเขต
ทิศตะวันออก ติดต่อกับแขวงบางพรมและแขวงบางเชือกหนัง (เขตตลิ่งชัน) มีถนนกาญจนาภิเษกเป็นเส้นแบ่งเขต
ทิศใต้ ติดต่อกับแขวงบางไผ่ (เขตบางแค) และแขวงหนองค้างพลู (เขตหนองแขม) มีคลองบางเชือกหนัง คลองทวีวัฒนา และคลองบางไผ่เป็นเส้นแบ่งเขต
ทิศตะวันตก ติดต่อกับตำบลศาลายา (อำเภอพุทธมณฑล จังหวัดนครปฐม) และตำบลกระทุ่มล้ม (อำเภอสามพราน จังหวัดนครปฐม) มีแนวแบ่งเขตการปกครองระหว่างกรุงเทพมหานครกับจังหวัดนครปฐม คลองเนินทราย และแนวแบ่งเขตการปกครองระหว่างกรุงเทพมหานครกับจังหวัดนครปฐมเป็นเส้นแบ่งเขต
การคมนาคม

ถนนสายหลักในพื้นที่แขวงทวีวัฒนา ได้แก่
ถนนกาญจนาภิเษก
ถนนทวีวัฒนา
ถนนพรานนก-พุทธมณฑล สาย 4
ถนนพุทธมณฑล สาย 2
ถนนพุทธมณฑล สาย 3
ถนนอุทยาน
ถนนสายรองและทางลัดในพื้นที่แขวงทวีวัฒนา ได้แก่
ถนนทวีวัฒนา-กาญจนาภิเษก
ถนนทวีวัฒนา-พุทธมณฑล สาย 4 (สุภาพบุรุษ)
ถนนเลียบคลองเนินทราย
ถนนเลียบคลองบางพรม (ลัดนิ่มไสว)
ถนนเลียบคลองปทุม
ซอยทวีวัฒนา 9 (อำนวยโชค)
ซอยทวีวัฒนา 25 (ร่วมเกื้อ)
ซอยทวีวัฒนา-กาญจนาภิเษก 24 (รินสวัสดิ์)
แผ่นดินไหวในเกาะซูลาเวซี พ.ศ. 2564

| --- | --- |
แสดงแผนที่เกาะซูลาเวซีแสดงแผนที่ประเทศอินโดนีเซีย
เวลาสากลเชิงพิกัด: 2021-01-14 18:28:18
รหัสเหตุการณ์ ISC: 619715767
 : 619717479
USGS-ANSS: ComCat
 : ComCat
วันที่ท้องถิ่น: 15 มกราคม 2021
เวลาท้องถิ่น: 02:28 น. เวลาอินโดนีเซียกลาง
ระยะเวลา: 5–7 วินาที
ขนาด: 6.2 Mw
ความลึก: 18.0 กิโลเมตร (11 ไมล์)
ศูนย์กลาง: 2°58′34″S 118°54′04″E﻿ / ﻿2.976°S 118.901°E﻿ / -2.976; 118.901
รอยเลื่อน: รอยเลื่อนย้อนมุมต่ำมามูจู–มาเจอเน
ประเภท: ย้อนมุมต่ำ
พื้นที่ที่ได้รับผลกระทบ: จังหวัดซูลาเวซีตะวันตก อินโดนีเซีย
ความเสียหายทั้งหมด: 829.1 พันล้านรูปียะฮ์ (58.1 ล้านดอลลาร์สหรัฐ)
ระดับความรุนแรงที่รู้สึกได้: VI (แรง)
แผ่นดินไหวนำ: 5.7 Mw 
แผ่นดินไหวตาม: 5.0 Mw  
ผู้ประสบภัย: เสียชีวิต 105 คน, บาดเจ็บ 3,369 คน, สูญหาย 3 คน
เมื่อวันที่ 15 มกราคม เวลา 02:28 น.  (18:28 น. UTC) ตามเวลาอินโดนีเซียกลาง เกิดเหตุแผ่นดินไหวซึ่งมีศูนย์กลางอยู่บริเวณอำเภอมาเจอเน จังหวัดซูลาเวซีตะวันตก บนเกาะซูลาเวซี ประเทศอินโดนีเซีย โดยมีขนาดความรุนแรง 6.2 ตามมาตราขนาดโมเมนต์ แรงสั่นสะเทือนย้อนมุมต่ำตั้งอยู่ลึกที่ 18.0 km (11.2 mi) ที่มีจุดเหนือศูนย์เกิดแผ่นดินไหวทางใต้ของมามูจู 32 km (20 mi) หลายชั่วโงกก่อนหน้าเกิดแผ่นดินไหวนำขนาด Mw  5.7 แผ่นดินไหวหลักเกิดแรงสุดในระดับ VI (หนัก) ที่มาเจอเนอและมามูจู ทำให้ 4 ใน 5 อำเภอในจังหวัดซูลาเวซีตะวันตกได้รับผลกระทบ โครงสร้างพังเสียหายหรือถูกทำลายมากกว่า 6,000 แห่ง รวมมูลค่าประมาณ 829.1 พันล้านรูปียะฮ์
ยืนยันผู้เสียชีวิตอย่างน้อย 105 คน มีผู้บาดเจ็บมากกว่า 3,300 คน และประชากรไร้ที่อยู่อาศัยพันกว่าคน
แผ่นดินไหวครั้งนี้รู้สึกได้ไกลถึงมากัซซาร์ซึ่งเป็นเมืองหลักของจังหวัดซูลาเวซีใต้และปาลูซึ่งเป็นเมืองหลักของจังหวัดซูลาเวซีกลาง นอกจากนี้ยังมีรายงานว่าอาคารหลายหลังพังถล่มในเมืองใกล้เคียงซึ่งรวมถึงอาคารสามชั้นในมามูจู เมืองหลักของจังหวัดซูลาเวซีตะวันตก
อ่านเพิ่ม

Meilano, Irwan; Salman, Rino; Susilo, Susilo; Shiddiqi, Hasbi Ash; Supendi, Pepen; Lythgoe, Karen; Tay, Cheryl; Bradley, Kyle; Rahmadani, Suchi; Kristyawan, Said; Yun, Sang-Ho (2023). "The 2021 MW 6.2 Mamuju, West Sulawesi, Indonesia earthquake: partial rupture of the Makassar Strait thrust". Geophysical Journal International. 233 (3): 1694–1707. doi:10.1093/gji/ggac512. hdl:20.500.11820/ab4d51a4-d977-46cd-b093-4ae909749f67.
แหล่งข้อมูลอื่น

ReliefWeb's  หน้าหลัก  สำหรับเหตุการณ์นี้
โนริโกะ ชิบาซากิ

| โนริโกะ ชิบาซากิ |
| --- | --- |
芝崎 典子
เกิด:  (1991-09-14) 14 กันยายน ค.ศ. 1991 (33 ปี) โตเกียว ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2021 – ปัจจุบัน
องค์การ: โปรโมชันเมาซู
ส่วนสูง: 151 ซม.
โนริโกะ ชิบาซากิ (ญี่ปุ่น: 芝崎 典子; โรมาจิ: Shibasaki Noriko, 14 กันยายน 1991 –) เป็นนักพากย์หญิงชาวญี่ปุ่น เกิดที่โตเกียว ส่วนสูง 151 ซม. สังกัดโปรโมชันเมาซู เคยเป็นสังกัดโองิโปร THE NEXT
เศรษฐกิจเนเธอร์แลนด์

ผลิตภัณฑ์ของแรงงาน (จีดีพีต่อชั่วโมงทำงานของแรงงานหนึ่งคน) ของเนเธอร์แลนด์นับว่าสูงเป็นอันดับต้นๆของยุโรป (รายงานจาก OECD  ค.ศ. 2012)
เศรษฐกิจของประเทศเนเธอร์แลนด์ มีขนาดใหญ่เป็นอันดับ 17 ของโลกเมื่อคิดตามผลิตภัณฑ์มวลรวมในประเทศ(จีดีพี)จากรายงานของธนาคารโลกและกองทุนการเงินระหว่างประเทศ มีจีดีพีต่อคนอยู่ที่ราวๆ 48,860 ดอลลาร์สหรัฐในปีงบประมาณ 2017/18 จีดีพีของประเทศเติบโตราวร้อยละ 4 ระหว่างช่วง ค.ศ. 1996 ถึง 2000 ก่อนจะลงมาในช่วง 5 ปีต่อมา และลงมาอยู่ที่การเติบโตร้อยละ 3-4 ในช่วง ค.ศ. 2006 ถึง 2007 จากพิษเศรษฐกิจจากเหตุการณ์วิกฤติหนี้สาธารณะยุโรป
หลังการค้นพบก๊าซธรรมชาติเมื่อปี ค.ศ. 1959 เนเธอร์แลนด์ขุดเจาะและส่งออกมานับแต่นั้นโดยมีก๊าซธรรมชาติคิดเป็นร้อยละ 25 ของปริมาณสำรองในสหภาพยุโรป เป็นทรัพยากรที่สร้างรายได้มหาศาลให้กับเนเธอร์แลนด์หลายทศวรรษที่ผ่านมา อย่างไรก็ตาม การเติบโตของอุตสาหกรรมก๊าซธรรมชาติก็มีผลกระทบกับเศรษฐกิจภาคส่วนอื่นเช่นกันหรือที่รู้จักกันในทางเศรษฐศาสตร์ว่า โรคดัตช์
เนเธอร์แลนด์มีระบบเศรษฐกิจที่เปิดและมั่งคั่ง ขึ้นอยู่กับการค้าระหว่างประเทศค่อนข้างมาก มีอุตสาหกรรมที่เข้มแข็ง อัตราการจ้างงานและอัตราเงินเฟ้อต่ำ ดุลบัญชีเกินสะพัดสูง และเป็นศูนย์กลางทางการคมนาคมของยุโรปโดยมีท่าเรือรอตเทอร์ดามเป็นท่าเรือที่ใหญ่ที่สุดของยุโรป ท่าอากาศยานนานาชาติสคิปโฮลเป็นท่าอากาศยานขนาดใหญ่ของยุโรป อุตสาหกรรมที่สำคัญของประเทศ ได้แก่ อาหารแปรรูป เคมีภัณฑ์ การกลั่นปิโตรเลียม เทคโนโลยีขั้นสูง การบริการด้านการเงิน บันเทิง และเครื่องจักรอิเล็กทรอนิกส์ ภาคการเกษตรมีแรงงานเพียงร้อยละ 2 ของแรงงานทั้งประเทศแต่สร้างผลผลิตส่วนเกินมหาศาลสำหรับการแปรรูปอาหารและการส่งออก เนเธอร์แลนด์ยังเป็นหนึ่งใน 11 ประเทศที่เริ่มใช้เงินสกุลยูโรเมื่อวันที่ 1 มกราคม ค.ศ. 2002
ประวัติศาสตร์

หลังเนเธอร์แลนด์ประกาศอิสรภาพจากการปกครองของสเปนเมื่อปี ค.ศ. 1581 ก่อตั้งเป็นสาธารณรัฐดัตช์ เศรษฐกิจก็พัฒนาไปอย่างรวดเร็วมาก มีการพัฒนาวิธีการสร้างเรือ ทักษะทางการค้า การรวบรวมเงินทุน โดยมีปัจจัยเสริมจากการที่พ่อค้าที่มั่งคั่งอพยพจากฟลานเดอร์สทางตอนใต้อพยพขึ้นมาอาศัยอยู่ในเนเธอร์แลนด์หลังดินแดนฝั่งใต้ตกเป็นของสเปนจากการสู้รบในสงครามประกาศเอกราช การค้าระหว่างประเทศของสาธารณรัฐรุ่งเรืองมาก การขนส่งสินค้าทางทะเลมีมากถึง 568,000 ตันในปี ค.ศ. 1670 หรือราวๆครึ่งหนึ่งของยุโรป สาเหตุสำคัญคือการเติบโตของกรุงอัมสเตอร์ดัมที่กลายมาเป็นศูนย์กลางทางการเงินของยุโรป และการประสบความสำเร็จของบริษัทอินเดียตะวันออกและบริษัทอินเดียตะวันตกในการทำการค้ากับดินแดนอาณานิคม
การปฏิวัติอุตสาหกรรมช่วงแรกที่มีลม น้ำ และพีตเป็นแหล่งพลังงงานหลักนั้นก็ทำให้ดัตช์สามารถผันน้ำทะเลออกไปและสร้างผืนแผ่นดินใหม่ได้ นำมาซึ่งการปฏิวัติเกษตรกรรม ทำให้ชาวดัตช์มีคุณภาพชีวิตสูงที่สุดในยุโรปราวกลางศตวรรษที่ 17 หรือที่เรียกว่ายุคทองของเนเธอร์แลนด์ อย่างไรก็ตาม ความรุ่งเรืองนี้ถึงคราวต้องสิ้นสุดหลังเกิดสงครามกับประเทศมหาอำนาจด้วยกันหลายครั้งต่อเนื่องและวิกฤตเศรษฐกิจราว ค.ศ. 1670 เนเธอร์แลนด์ไม่สามารถกลับไปอยู่ ณ จุดสูงสุดได้อีกเลยนับจากนั้น
เนเธอร์แลนด์ไม่ได้มีการปฏิวัติอุตสาหกรรมอย่างรวดเร็วดั่งเช่นชาติอื่นๆของยุโรป เนื่องจากภาคเศรษฐกิจหลักคือการค้าและเกษตรกรรมเกิดการถดถอย จนกระทั่งเมื่อเข้าสู่ศตวรรษที่ 19 รัฐบาลเริ่มสร้างนโยบายที่รวมเศรษฐกิจเข้าเป็นระบบเดียวกัน มีการยกเลิกภาษีศุลกากรในประเทศ ยุบสมาคมพ่อค้า ใช้ระบบเงินตราแบบเดียวกัน ใช้วิธีการเก็บภาษีแบบใหม่ ใช้มาตรวัดชั่งตวงมาตรฐาน และสร้างโครงข่ายถนน คลอง และรางรถไฟ
เศรษฐกิจเนเธอร์แลนด์เปลี่ยนไปสู่สังคมอุตสาหกรรมโดยมีชนชั้นกลางเป็นแรงขับเคลื่อนหลังในช่วงศตวรรษที่ 19 เช่นเดียวกับชาติอื่นๆในยุโรป ตัวเลขแรงงานในภาคเกษตรกรรมลดลงและผันไปอยู่กับภาคอุตสาหกรรมและธุรกิจการค้า ในอดีตเนเธอร์แลนด์เข้าสู่ยุคอุตสาหกรรมช้ากว่าประเทศเบลเยียมแต่ก็ไล่ทันราวๆ ค.ศ. 1920 โดยมีอุตสาหกรรมสิ่งทอและเครื่องใช้ไฟฟ้าโดยบริษัทฟิลิปส์เป็นแรงขับเคลื่อนหลัก ท่าเรือรอตเทอร์ดามเป็นท่าเรือขนส่งสินค้าที่เติบโตอย่างรวดเร็ว ตัวเลขคนจนลดลงอย่างช้าๆ การจ้างงานและสวัสดิการดีขึ้นเรื่อยมา
ในปี ค.ศ. 1959 เนเธอร์แลนด์ค้นพบแหล่งก๊าซธรรมชาติขนาดใหญ่ทางตอนเหนือของประเทศ สร้างรายได้มหาศาลแต่ก็มีผลกระทบกับเศรษฐกิจภาคส่วนอื่นเช่นกัน
การดำเนินงานของรัฐบาล

ขณะที่ภาคเอกชนเป็นแรงขับเคลื่อนหลักของเศรษฐกิจเนเธอร์แลนด์ รัฐบาลก็มีส่วนสำคัญเช่นกัน การใช้จ่ายของภาครัฐคิดเป็นมูลค่าสูงถึงร้อยละ 28 ของจีดีพีโดยไม่รวมการจ่ายเงินประกันสังคม ขณะที่รายได้จากการเก็บภาษีอยู่ที่ร้อยละ 38.7 ของจีดีพีซึ่งน้อยกว่าค่าเฉลี่ยของยุโรป นอกจากนี้ รัฐบาลยังมีอำนาจในการออกข้อบังคับต่างๆ โดยใช้นโยบายเศรษฐกิจจุลภาคแบบเข้มงวดและเสถียรมาปรับใช้ในการปฏิรูปโครงสร้างและระเบียบข้อบังคับ อย่างไรก็ตาม รัฐบาลเริ่มลดบทบาทในทางเศรษฐกิจลงตั้งแต่ทศวรรษที่ 1980 มีการแปรรูปรัฐวิสาหกิจและปล่อยให้ภาคเอกชนมีเสรีในการดำเนินกิจการ เปลี่ยนมามีส่วนร่วมกับเศรษฐกิจผ่านทางการประชุมสภาเศรษฐกิจและสังคมร่วมมือกับสหภาพการค้าและองค์กรนายจ้างแทน
การดำเนินงานของรัฐบาล > ระบบประกันสังคม

ระบบประกันสังคมของเนเธอร์แลนด์ค่อนข้างกว้างขวาง ครอบคลุมผู้อยู่อาศัยในเนเธอร์แลนด์ทุกคน แบ่งเป็นประกันสังคมแห่งชาติ และประกันลูกจ้าง บุคคลที่อาศัยอยู่ในเนเธอร์แลนด์มีหน้าที่ต้องจ่ายเงินให้กับระบบประกันสังคม รวมถึงชาวต่างชาติที่มาอาศัยอยู่ด้วย
อุตสาหกรรม > ก๊าซธรรมชาติ

การค้นพบก๊าซธรรมชาติในปี ค.ศ. 1959 ที่โกรนิงเงินทางตอนเหนือของประเทศสร้างรายได้มหาศาลและผลกระทบกับธุรกิจภาคส่วนอื่นไปพร้อมๆกัน เนเธอร์แลนด์มีก๊าซธรรมชาติคิดเป็นร้อยละ 25 ของปริมาณสำรองของยุโรป หรือราวๆร้อยละ 0.3 ของทั้งโลก แต่เมื่อเกิดเหตุการณ์แผ่นดินไหวและยุบบ่อยครั้ง รัฐบาลได้สั่งลดปริมาณการขุดเจาะเมื่อปี ค.ศ. 2014 เรื่อยไปจนกระทั่งเลิกขุดในปี ค.ศ. 2028 และตั้งเป้าว่าจะเปลี่ยนมาใช้พลังงานแหล่งอื่นแทนเพื่อลดการปล่อยแก๊สเรือนกระจก
อุตสาหกรรม > พลังงานนิวเคลียร์

นักวิจัยในเนเธอร์แลนด์เริ่มศึกษาพลังงานนิวเคลียร์ตั้งแต่ทศวรรษที่ 1930 และเริ่มสร้างเตาปฏิกรณ์เพื่อการวิจัยที่โดเดอวาร์ด ในจังหวัดเกลเดอร์ลันด์เมื่อปี ค.ศ. 1955 โดยมีเป้าหมายเพื่อสร้างแหล่งพลังงานนิวเคลียร์ในปี ค.ศ. 1962 เพื่อมาทดแทนเชื้อเพลิงซากดึกดำบรรพ์ มีการทดสอบนำเตาปฏิกรณ์มาเชื่อมกับโครงข่ายพลังงานในปี ค.ศ. 1968 (แต่ถูกปิดไปในปี ค.ศ. 1997) ในปี ค.ศ. 1984 รัฐบาลตัดสินใจสร้างโรงงานจัดเก็บของเสียกัมมันตรังสีแบบอ่อนระยะยาว (100 ปี) และทำแผนยุทธศาสตร์เกี่ยวกับการย่อยสลายของเสียจากนิวเคลียร์ มีการตั้งองค์กรกลางเพื่อของเสียกัมมันตรังสีขึ้นในเดือนมิถุนายน ค.ศ. 2003 เพื่อสร้างโรงงานจัดเก็บของเสียกัมมันตรังสีแบบเข้ม
เตาปฏิกรณ์นิวเคลียร์ที่ยังมีการใช้งานอยู่ในเชิงพาณิชย์ตั้งอยู่ที่โบร์สเซเลอ จังหวัดเซลันด์ เริ่มดำเนินการตั้งแต่ปี ค.ศ. 1973 และสร้างกำลังไฟฟ้าราวร้อยละ 4 ของกำลังไฟฟ้าทั่วประเทศ นอกจากนี้ยังมีเตาปฏิกรณ์ขนาด 2 ล้านเมกะวัตต์ตั้งอยู่ที่ภาควิชาฟิสิกส์ มหาวิทยาลัยเทคโนโลยีเดลฟท์ เพื่อการวิจัยด้านนิวตรอนและโพสิตรอน
รัฐสภาเนเธอร์แลนด์มีมติให้ลดการใช้พลังงานนิวเคลียร์ลงเมื่อปี ค.ศ. 1994 เป็นสาเหตุให้มีการเปิดโรงไฟฟ้านิวเคลียร์ที่โดเดอวาร์ด และถอนใบอนุญาตของโรงไฟฟ้านิวเคลียร์ที่โบร์สเซเลอในปี ค.ศ. 2003 แต่ผ่อนผันให้ได้ถึงปี ค.ศ. 2034 หากยังสามารถดำเนินการตามมาตรการความปลอดภัยสูงสุดได้ อย่างไรก็ตาม หลังการเลือกตั้งเมื่อปี ค.ศ. 2010 รัฐบาลยังมีแนวคิดที่จะขยายการผลิตไฟฟ้าด้วยพลังงานนิวเคลียร์และบริษัทไฟฟ้านิวเคลียร์เริ่มเสนอให้มีการสร้างเตาปฏิกรณ์แห่งใหม่ แต่ข้อเสนอยังไม่ได้ข้อสรุปจนถึงทุกวันนี้
อุตสาหกรรม > การท่องเที่ยว

ในปี ค.ศ. 2011 มีนักท่องเที่ยวต่างชาติเข้ามาเที่ยวในเนเธอร์แลนด์ราว 11.3 ล้านคน สร้างรายได้ราวร้อยละ 5.4 ของจีดีพีของประเทศในปี ค.ศ. 2012 มีการจ้างงานในภาคการท่องเที่ยวประมาณร้อยละ 9.6 ของการจ้างงานทั้งหมดในประเทศ คิดเป็นลำดับ 83 จาก 147 ประเทศทั่วโลกที่มีการจัดอันดับ การท่องเที่ยวจึงเป็นอุตสาหกรรมที่ไม่ใหญ่มากในเศรษฐกิจของเนเธอร์แลนด์
จังหวัดนอร์ดฮอลแลนด์เป็นจังหวัดที่มีนักท่องเที่ยวมาเยี่ยมชมมากที่สุด ราวๆ 6 ล้านคนในปี ค.ศ. 2011 รองลงมาคือจังหวัดเซาท์ฮอลแลนด์ ราวๆ 1.4 ล้านคน นักท่องเที่ยวส่วนใหญ่มาจากเยอรมัน อังกฤษ และเบลเยียม (ราวๆ 3.0 ล้านคน 1.5 ล้านคน และ 1.4 ล้านคนตามลำดับ) เนเธอร์แลนด์มีมรดกโลกที่ได้รับการขึ้นทะเบียนโดยยูเนสโก 9 แห่ง และประเทศเนเธอร์แลนด์มีชื่อเสียงด้านมรดกทางศิลปะและประวัติศาสตร์